Ukraina on Ida-Euroopa riik, mis piirneb Venemaa (2063 km), Valgevene (975 km), Poola (542,5 km), Slovakkia (98 km), Ungari (135 km), Rumeenia (608 km) ja Moldovaga (1194 km). Riigipiiri kogupikkus on 6500 km, millest 1050 km on merepiir. Ukrainal on väljapääs Mustale ning Aasovi merele. Ukrainas on valdav parasvöötme mandriline kliima, vaid Krimmis valitseb troopiline Vahemere tüüpi kliima. Keskmine temperatuur on jaanuaris on - 10ºC ja juulis +25ºC. Sademeid on 300-700 mm/a. Iseloomulikuks eripäraks on kõrge mullaviljakusega maade olemasolu - 68% haritavast maast on mustmullad. Ukraina on rikas loodusvarade poolest: kõrgekvaliteediline raua- ja mangaanimaak, looduslikult puhas väävel, kivisüsi, kivisool, kaoliinid jne.